De siste showene ble alle gjennomført på direktesending, med semifinaler og en finale. I 2008 inneholdt hver semifinale åtte opptredener, der to ble sendt videre etter stemmer fra fjernsynsseerne. Den med fleste stemmer gikk direkte til finalen, mens dommerne kunne velge mellom 2. og 3.-plassen blant stemmene og sende denne artisten videre til finalen. Dommerne kunne i semifinalene, som ved auditionene, bruke sine knapper til å trykke hvis de mente opptredenen ikke var bra nok.